ยอดติดเชื้อ “โควิด-19” ทั่วโลก เฉียด 3 ล้านราย เสียชีวิตพุ่ง ทะลุ 2 แสนคน!
เว็บไซต์ worldometers อัปเดตยอดติดเชื้อ "โควิด-19" ทั่วโลก วันนี้ (27 เม.ย.63)​ เฉียด 3 ล้านราย เสียชีวิตพุ่ง ทะลุ 2 แสนคน!
เว็บไซต์ worldometers อัปเดตยอดติดเชื้อ "โควิด-19" ทั่วโลก วันนี้ (27 เม.ย.63)​ เฉียด 3 ล้านราย เสียชีวิตพุ่ง ทะลุ 2 แสนคน!
27 เม.ย. 2563

เว็บไซต์ worldometers ซึ่งเป็นเว็บไซต์รวบรวมสถานการณ์โรคติดเชื้อไวรัสโคโรนา 2019 (โควิด-19)​ แบบเรียลไทม์ เผยแพร่ข้อมูลจำนวนผู้ติดเชื้อทั่วโลก ประจำวันที่่ 27 เม.ย.63 ณ เวลา 07.45 น.ที่ผ่านมา โดยระบุว่า จำนวนผู้ติดเชื้อโควิด-19 ทั่วโลกรวมอยู่ที่ 2,994,436 ราย เสียชีวิตจำนวน 206,973 ราย รักษาหายแล้วทั่วโลกจำนวน 878,707 ราย
ทั้งนี้ รายงานระบุว่า นับตั้งแต่พบผู้เสียชีวิตจากโควิด-19 รายแรกที่เมืองอู่ฮั่น ประเทศจีน เมื่อวันที่ 10 ม.ค. จนถึงวันที่มีผู้เสียชีวิตครบ 100,000 คนทั่วโลกใช้เวลา 91 วัน แต่จากจำนวน 100,000 ราย มาถึง 200,000 ราย ใช้เวลาเพียง 16 วัน และเมื่อเทียบกับโรคมาลาเรีย ซึ่งเป็นโรคติดต่อชนิดหนึ่งที่ทำให้มีผู้เสียชีวิตมากที่สุดในโลก พบว่าในแต่ละปีมีผู้เสียชีวิตจากมาลาเรียราว 400,000 คนต่อปี
โดยในบรรดาประเทศที่มีจำนวนผู้ติดเชื้อมากที่สุดในโลก 20 ประเทศแรก ถือว่าเบลเยียม เป็นประเทศที่มีอัตราผู้เสียชีวิตต่อจำนวนประชากรสูงสุด คือ ในจำนวนประชากร 10,000 คน จะมีผู้เสียชีวิตจากโควิด-19 ประมาณ 6 คน เทียบกับอัตราส่วนของสเปนที่เกือบ 5 คน และสหรัฐฯที่ 1.6 คนต่อประชากร 10,000 คน
ขณะที่ทวีปแอฟริกามีผู้เสียชีวิตทั้งหมด 1,350 คน ภูมิภาคเอเชียและละตินอเมริกามีผู้เสียชีวิตมากกว่า 7,000 คน ตะวันออกกลางมีผู้เสียชีวิตประมาณ 8,800 คน น้อยกว่าในยุโรปและอเมริกาเหนือ ที่มีผู้เสียชีวิตจำนวนหลายหมื่นคน